Avis juridique important

|

31975L0321

Neuvoston direktiivi 75/321/ETY, annettu 20 päivänä toukokuuta 1975, pyörillä varustettujen maatalous- ja metsätraktoreiden ohjauslaitteita koskevan jäsenvaltioiden lainsäädännön lähentämisestä

Virallinen lehti nro L 147 , 09/06/1975 s. 0024 - 0027 Suomenk. erityispainos Alue 13 Nide 4 s. 0109  Kreikank. erityispainos: Luku 13 Nide 3 s. 0076  Ruotsink. erityispainos Alue 13 Nide 4 s. 0109  Espanjank. erityispainos: Luku 13 Nide 4 s. 0103  Portugalink. erityispainos: Luku 13 Nide 4 s. 0103

NEUVOSTON DIREKTIIVI,annettu 20 päivänä toukokuuta 1975,pyörillä varustettujen maatalous- ja metsätraktoreiden ohjauslaitteita koskevan jäsenvaltioiden lainsäädännön lähentämisestä (75/321/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettätekniset vaatimukset, jotka traktoreiden on kansallisen lainsäädännön mukaan täytettävä, liittyvät muun muassa ohjauslaitteisiin, janämä vaatimukset ovat erilaisia eri jäsenvaltioissa; sen vuoksi on tarpeen, että kaikki jäsenvaltiot vahvistavat samat vaatimukset, joko voimassa olevien määräystensä lisäksi tai niiden sijasta, erityisesti jotta ETY-tyyppihyväksyntämenettelyä, josta säädetään pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetussa neuvoston direktiivissä 74/150/ETY(3), voitaisiin soveltaa kaikkiin traktorityyppeihin,ON ANTANUT TÄMÄN DIREKTIIVIN:1 artikla1. "Maatalous- ja metsätraktorilla" tarkoitetaan pyörillä tai telaketjuilla varustettua moottoriajoneuvoa, jossa on vähintään kaksi akselia, jonka tärkein ominaisuus on sen vetävä voima, ja joka on suunniteltu erityisesti hinaamaan, työntämään, kuljettamaan tai käyttämään tiettyjä työvälineitä, koneita tai perävaunuja, jotka on tarkoitettu käytettäviksi maataloudessa tai metsänhoidossa. Se voidaan varustaa kuljettamaan kuormaa ja matkustajia.2. Tätä direktiiviä sovelletaan ainoastaan edellisessä kohdassa määriteltyihin ilmarenkailla varustettuihin traktoreihin, joissa on kaksi akselia ja jotka on suunniteltu siten, että niiden suurin nopeus on 6-25 km/h.2 artiklaJäsenvaltio ei saa evätä traktorilta ETY-tyyppihyväksyntää tai kansallista tyyppihyväksyntää ohjauslaitteisiin liittyvistä syistä, jos nämä täyttävät liitteessä esitetyt vaatimukset.3 artiklaJäsenvaltio ei saa evätä traktoreiden rekisteröintiä tai kieltää niiden myyntiä, laskemista liikkeelle tai käyttöä ohjauslaitteisiin liittyvistä syistä, jos ohjauslaitteet täyttävät liitteessä esitetyt vaatimukset.4 artiklaTarvittavat muutokset liitteen vaatimusten mukauttamiseksi tekniikan kehitykseen annetaan direktiivin 74/150/ETY 13 artiklassa säädettyä menettelyä noudattaen.5 artikla1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa sen tiedoksi antamisesta ja niiden on ilmoitettava tästä komissiolle viipymättä.2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.6 artiklaTämä direktiivi on osoitettu kaikille jäsenvaltioille.Tehty Brysselissä 20 päivänä toukokuuta 1975.Neuvoston puolestaPuheenjohtajaR. RYAN(1) EYVL N:o C 160, 18.12.1969, s. 29(2) EYVL N:o C 48, 16.4.1969, s. 21(3) EYVL N:o L 84, 28.3.1974, s. 10LIITE1 MÄÄRITELMÄT1.1 Ohjauslaitteet"Ohjauslaitteilla" tarkoitetaan laitteita, joiden tarkoituksena on muuttaa traktorin kulkusuuntaa.Ohjauslaitteisiin voidaan katsoa kuuluviksi:- ohjauksen hallintalaite;- ohjausvaihde;- ohjattavat pyörät;- mahdolliset erityislaitteet, jotka tuottavat lisätehoa tai erillistä tehoa.1.1.1 Ohjauksen hallintalaite"Ohjauksen hallintalaitteella" tarkoitetaan kuljettajan suoraan traktorin ohjaamiseksi käyttämää osaa.1.1.2 Ohjausvaihde"Ohjausvaihteella" tarkoitetaan kaikkia ohjauksen hallintalaitteen ja ohjattavien pyörien välillä olevia osia, lukuun ottamatta 1.1.4 kohdassa tarkoitettuja erityislaitteita. Ohjausvaihde voi olla mekaaninen, hydraulinen, pneumaattinen, sähkökäyttöinen tai jonkin näiden yhdistelmä.1.1.3 Ohjattavat pyörät"Ohjattavilla pyörillä" tarkoitetaan:- pyöriä, joiden suuntaa voidaan muuttaa suoraan tai epäsuorasti suhteessa traktorin suuntaan, jotta saadaan aikaan traktorin kulkusuunnan muutos;- niveltraktoreiden pyöriä;- samalla akselilla sijaitsevia pyöriä, joiden nopeutta voidaan muuttaa, jotta saadaan aikaan traktorin kulkusuunnan muutos.Itseohjautuvat pyörät eivät ole ohjattavia pyöriä.1.1.4 Erityislaitteet"Erityislaitteilla" tarkoitetaan sitä ohjauslaitteiden osaa, joka tuottaa lisätehoa tai erillistä tehoa. Lisätehoa tai erillistä tehoa voidaan tuottaa mekaanisella, hydraulisella, pneumaattisella tai sähkökäyttöisellä järjestelmällä tai jollakin näiden yhdistelmällä (esimerkiksi öljypumpulla, ilmapumpulla tai akulla jne.).1.2 Erityyppiset ohjauslaitteet1.2.1 Ohjattavien pyörien suunnan muuttamiseen tarvittavasta voimanlähteestä riippuen tunnistetaan seuraavat ohjauslaitetyypit:1.2.1.1 manuaaliset ohjauslaitteet, joissa ohjausteho saadaan ainoastaan kuljettajan lihasvoimasta;1.2.1.2 tehostetut ohjauslaitteet, joissa ohjausteho saadaan sekä kuljettajan lihasvoimasta että 1.1.4 kohdassa tarkoitetuista erityislaitteista.Ohjauslaitteita, joissa ohjausteho saadaan tavallisesti ainoastaan 1.1.4 kohdassa tarkoitetuista erityislaitteista, mutta joissa vian ilmetessä näissä erityislaitteissa voidaan käyttää ohjaamiseen kuljettajan lihasvoimaa, katsotaan "tehostetuiksi ohjauslaitteiksi";1.2.1.3 servo-ohjauslaitteet, joissa ohjausteho saadaan ainoastaan 1.1.4 kohdassa tarkoitetuista erityislaitteista.1.3 Ohjausvoima"Ohjausvoimalla" tarkoitetaan kuljettajan traktorin ohjaamiseksi ohjauksen hallintalaitteeseen kohdistamaa voimaa.2 RAKENNE-, ASENNUS- JA TARKASTUSVAATIMUKSET2.1 Yleiset vaatimukset2.1.1 Ohjauslaitteilla on varmistettava, että traktoria on turvallista ja helppoa käsitellä, ja niiden on oltava 2.2 kohdassa annettujen yksityiskohtaisten vaatimusten mukaisia.2.2 Yksityiskohtaiset vaatimukset2.2.1 Ohjauksen hallintalaite2.2.1.1 Ohjauksen hallintalaitteen on oltava helppokäyttöinen ja siihen on voitava tarttua helposti. Se on suunniteltava siten, että suunnan asteittainen muuttaminen on mahdollista. Ohjauksen hallintalaitteen liikkumissuunnan on oltava sama kuin haluttu traktorin kulkusuunnan muutos.2.2.1.2 Ohjausvoima, joka tarvitaan säteeltään 12 m olevan kääntöympyrän saavuttamiseksi aloitettaessa suoraan eteenpäin suuntautuvasta asennosta, ei saa olla suurempi kuin 25 daN. Kun on kyse tehostetusta ohjauslaitteesta, vaadittu ohjausvoima ei saa olla suurempi kuin 60 daN, jos lisätehon lähde lakkaa toimimasta.2.2.1.3 Edellä 2.2.1.2 kohdan vaatimuksen noudattamisen tarkastamiseksi traktorin on edettävä spiraalimaisesti 10 kilometrin tuntinopeudella suoraan eteenpäin suuntautuvasta asennosta aloittaen kuivalla, tasaisella tien pinnalla, jossa renkaat pitävät hyvin. Ohjauksen hallintalaitteeseen kohdistuva ohjausvoima merkitään muistiin, kunnes hallintalaite saavuttaa asennon, joka mahdollistaa traktorin säteeltään 12 m olevan kääntöympyrän. Toimenpiteen kesto (aika siitä hetkestä, jona ohjauksen hallintalaitetta käytettiin ensimmäisen kerran, siihen hetkeen, jona se saavuttaa asennon, jossa mittaukset suoritetaan) ei saa ylittää viittä sekuntia normaaleissa tapauksissa eikä kahdeksaa sekuntia, jos erityislaite lakkaa toimimasta. Sekä vasemmalle että oikealle on tehtävä yksi toimenpide.Traktori on testiä varten kuormattava suurimpaan teknisesti sallittuun painoonsa saakka; rengaspaineiden ja painon jakautumisen akseleiden välille on oltava valmistajan ohjeiden mukaisia.2.2.2 Ohjausvaihde2.2.2.1 Ohjauslaitteisiin ei saa kuulua sähkökäyttöistä eikä täysin pneumaattista ohjausvaihdetta.2.2.2.2 Ohjausvaihde on suunniteltava siten, että se täyttää kaikki käyttövaatimukset. Siihen on päästävä helposti käsiksi huoltoa ja tarkastusta varten.2.2.2.3 Kun kyseessä on ohjausvaihde, joka ei ole täysin hydraulinen, traktorin ajamisen on oltava mahdollista myös vian ilmetessä ohjausvaihteen hydraulisissa tai pneumaattisissa osissa.2.2.2.4 Täysin hydraulisesti toimivan ohjausvaihteen ja 1.1.4 kohdassa mainittujen erityislaitteiden on täytettävä seuraavat vaatimukset:2.2.2.4.1 yhden tai useamman paineenrajoituslaitteen on suojattava ylipaineelta koko virtapiiriä tai osaa siitä;2.2.2.4.2 paineenrajoituslaitteet on asennettava siten, että ne eivät ylitä T-painetta, joka on sama kuin valmistajan ilmoittama suurin toimintapaine;2.2.2.4.3 putkiston ominaisuuksien ja mittojen on oltava sellaiset, että putket kestävät neljä kertaa T-painetta (jonka paineenrajoituslaitteet sallivat) suuremman paineen, ja ne on suojattava ja järjestettävä siten, että törmäyksestä tai häiriöstä aiheutuvat vahingoittumisen vaarat ovat mahdollisimman pienet ja hankautumisesta aiheutuvan vahingoittumisen vaaraa voidaan pitää häviävän pienenä.2.2.3 Ohjattavat pyörät2.2.3.1 Kaikki pyörät voivat olla ohjattavia pyöriä.2.2.4 Erityislaitteet2.2.4.1 Edellä 1.1.4 kohdassa määritellyt erityislaitteet, joita käytetään 1.2.1.2 ja 1.2.1.3 kohdassa määritellyissä ohjauslaitteissa, ovat hyväksyttäviä seuraavissa oloissa:2.2.4.1.1 Jos traktori on varustettu sellaisella tehostetulla ohjauslaitteella, joka määritellään 1.2.1.2 kohdassa, sen ajamisen on oltava mahdollista myös vian ilmetessä erityislaitteissa, kuten on jo todettu 2.2.1.2 kohdassa. Jos tehostetussa ohjauslaitteessa ei ole omaa voimanlähdettä, siihen on asennettava varavoimanlähde. Tämä varavoimanlähde voidaan korvata itsenäisellä laitteella, joka toimii ohjauslaitteen virranlähteenä siten, että sillä on etusija muiden yhteiseen energianlähteeseen kytkettyihin järjestelmiin nähden. Ohjaus- ja jarrujärjestelmillä ei saa olla yhteistä energianlähdettä. Jos voimanlähde on paineilma, ilmasäiliö on suojattava suuntaisventtiilillä.Jos ohjausteho saadaan normaalisti ainoastaan 1.1.4 kohdassa tarkoitetuista erityislaitteista, tehostettuun ohjauslaitteeseen on asennettava laite, joka antaa varoittavan visuaalisen merkin tai äänimerkin vian ilmetessä erityislaitteessa, jos ohjausvoima ylittää 25 daN.2.2.4.1.2 Jos traktoriin on asennettu 1.2.1.3 kohdassa määritellyn kaltainen servo-ohjauslaite, ja edellyttäen että tällaisessa laitteessa on täysin hydraulinen ohjausvaihde, erityislaitteen lakatessa toimimasta on oltava mahdollista suorittaa kaksi 2.2.1.3 kohdassa määriteltyä toimenpidettä erityistä lisälaitetta käyttäen. Erityinen lisälaite voi olla paineilmaa tai -kaasua sisältävä säiliö. Öljypumppua tai kompressoria voidaan käyttää erityisenä lisälaitteena, jos tuon laitteen käyttövoimana on traktorin pyörien pyöriminen ja sitä ei voida kytkeä irti niistä. Erityislaitteeseen ilmenneestä viasta on annettava varoitus visuaalisella merkillä tai äänimerkillä.2.2.4.1.2.1 Jos erityislaite on pneumaattinen, siihen on asennettava suuntaisventtiilin suojaama paineilmasäiliö. Paineilmasäiliön kapasiteetti on laskettava siten, että on mahdollista tehdä ainakin seitsemän täydellistä kääntöä (lukosta lukkoon) ennen kuin paine säiliössä laskee puoleen toimintapaineestaan; testi on suoritettava ohjattavat pyörät irti maasta.


title: Komission direktiivi 2013/41/EU, annettu 18 päivänä heinäkuuta 2013 , Euroopan parlamentin ja neuvoston direktiivin 98/8/EY muuttamisesta 1R-trans- fenotriinin lisäämiseksi tehoaineena liitteeseen I  ETA:n kannalta merkityksellinen teksti

text:
               19.7.2013

               FI

               Euroopan unionin virallinen lehti

               L 196/18

         KOMISSION DIREKTIIVI 2013/41/EU,
   annettu 18 päivänä heinäkuuta 2013,
   Euroopan parlamentin ja neuvoston direktiivin 98/8/EY muuttamisesta 1R-trans- fenotriinin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, I A tai I B. Luettelossa on mukana d-fenotriini.

               (2)

               Asetuksen (EY) N:o 1451/2007 perusteella on direktiivin 98/8/EY 11 artiklan 2 kohdan mukaisesti arvioitu d-fenotriinin käyttöä tuotetyypissä 18 (hyönteis- ja punkkimyrkyt sekä muiden niveljalkaisten torjuntaan käytettävät tuotteet), sellaisena kuin se on määriteltynä direktiivin 98/8/EY liitteessä V.

               (3)

               Arviointia varten toimitettujen tietojen perusteella oli mahdollista tehdä päätelmiä ainoastaan d-fenotriinin tietystä muodosta eli aineesta, joka sisältää vähintään 89 painoprosenttia 1R-trans-fenotriinia. Aineiden nimeämisessä vakiintuneen käytännön (3) perusteella kyseistä ainetta olisi pidettävä yhdestä ainesosasta koostuvana aineena ja se olisi nimettävä 1R-trans-fenotriiniksi. Arvioinnin perusteella ei voitu tehdä päätelmiä mistään muista aineista, jotka vastaisivat asetuksessa (EY) N:o 1451/2007 olevassa edellä mainitussa tehoaineiden luettelossa vahvistettua d-fenotriinin määritelmää. Sen vuoksi direktiivin 98/8/EY liitteeseen I olisi olemassa olevan arvioinnin perusteella sisällytettävä ainoastaan 1R-trans-fenotriini.

               (4)

               Irlanti, joka oli nimetty esitteleväksi jäsenvaltioksi, toimitti komissiolle 29 päivänä heinäkuuta 2010 toimivaltaisen viranomaisen kertomuksen sekä suosituksen asetuksen (EY) N:o 1451/2007 14 artiklan 4 ja 6 kohdan mukaisesti.

               (5)

               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti 1 päivänä maaliskuuta 2013 tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti.

               (6)

               Arviointikertomuksesta käy ilmi, että hyönteis- ja punkkimyrkkyinä sekä muiden niveljalkaisten torjuntaan käytettävien 1R-trans-fenotriinia sisältävien biosidituotteiden voidaan odottaa täyttävän direktiivin 98/8/EY 5 artiklassa säädetyt vaatimukset. Sen vuoksi on aiheellista lisätä kyseisen direktiivin liitteeseen 1R-trans-fenotriini käytettäväksi tuotetyypissä 18.

               (7)

               Unionin tasolla ei ole arvioitu kaikkia mahdollisia käyttötarkoituksia ja altistumisskenaarioita. Jäsenvaltioiden olisi siksi tarkasteltava sellaisia käyttötarkoituksia tai altistumisskenaarioita sekä sellaisia ympäristön osille ja väestölle aiheutuvia riskejä, joita ei ole tarkasteltu edustavasti riskinarvioinnissa unionin tasolla, ja myöntäessään tuotteille lupia varmistettava, että toteutetaan asianmukaisia toimia tai asetetaan erityisehtoja, jotta todetut riskit voidaan vähentää hyväksyttävälle tasolle.

               (8)

               Kun otetaan huomioon havaitut riskit ihmisten terveydelle, on syytä edellyttää, että erittäin pienissä määrissä tapahtuvalle käytölle vahvistetaan turvallisuutta parantavia työtapoja ja kyseisiä valmisteita käyttävillä on asianmukaiset henkilönsuojaimet, jollei lupahakemuksessa voida osoittaa, että aiheutuvat riskit voidaan rajoittaa hyväksyttävälle tasolle muilla tavoilla.

               (9)

               Todettujen ympäristöriskien vuoksi on aiheellista vaatia, että lupia myönnetään ainoastaan, jos mehiläisten suojelemiseksi toteutetaan asianmukaisia riskien vähentämiseen tähtääviä toimenpiteitä.

               (10)

               Niiden tuotteiden osalta, jotka sisältävät 1R-trans-fenotriinia ja joista voi jäädä jäämiä elintarvikkeisiin tai rehuihin, jäsenvaltioiden olisi tarkistettava, onko tarpeen asettaa uudet jäämien enimmäismäärät tai muuttaa näitä enimmäismääriä yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (4) mukaisesti taikka torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (5) mukaisesti ja toteutettava kaikki asianmukaiset riskien vähentämiseen tähtäävät toimenpiteet sen varmistamiseksi, etteivät sovellettavat jäämien enimmäistasot ylity.

               (11)

               Tämän direktiivin säännöksiä olisi sovellettava samaan aikaan kaikissa jäsenvaltioissa, jotta varmistetaan tehoainetta 1R-trans-fenoriini sisältävien tuotetyyppiin 18 kuuluvien biosidituotteiden yhtäläinen kohtelu unionin markkinoilla ja myös jotta helpotetaan biosidituotteiden markkinoiden moitteetonta toimintaa yleisesti.

               (12)

               Olisi sallittava kohtuullinen siirtymäaika ennen tehoaineen sisällyttämistä direktiivin 98/8/EY liitteeseen I, jotta jäsenvaltiot ja asianomaiset osapuolet voivat valmistautua uusiin vaatimuksiin ja varmistaa, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine sisällytetään liitteeseen.

               (13)

               Kun tehoaine on sisällytetty liitteeseen, jäsenvaltioille olisi varattava kohtuullinen aika direktiivin 98/8/EY 16 artiklan 3 kohdan panemiseksi täytäntöön.

               (14)

               Sen vuoksi direktiiviä 98/8/EY olisi muutettava.

               (15)

               Jäsenvaltiot ovat selittävistä asiakirjoista 28 päivänä syyskuuta 2011 annetun jäsenvaltioiden ja komission yhteisen poliittisen lausuman (6) mukaisesti sitoutuneet perustelluissa tapauksissa liittämään täytäntöönpanotoimenpiteitään koskevaan ilmoitukseen yhden tai useamman asiakirjan, josta käy ilmi direktiivin osien ja vastaavien kansallisten täytäntöönpanovälineiden osien välinen suhde.

               (16)

               Tässä direktiivissä säädetyt toimenpiteet ovat biosidivalmisteita käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 31 päivänä elokuuta 2014. Niiden on viipymättä toimitettava kyseiset säädökset kirjallisina komissiolle.
   Jäsenvaltioiden on sovellettava näitä säännöksiä 1 päivästä syyskuuta 2015.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä heinäkuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      (3)  Ks. erityisesti toimintaohje Reach-aineiden tunnistamisesta ja nimeämisestä ja CLP, ECHA-11-G-10.1-EN, s. 19 f.

      (4)  EUVL L 152, 16.6.2009, s. 11.

      (5)  EUVL L 70, 16.3.2005, s. 1.

      (6)  EUVL C 369, 17.12.2011, s. 14.

      LIITE
      Lisätään direktiivin 98/8/EY liitteeseen I kohta seuraavasti:

                     Nro

                     Yleisnimi

                     IUPAC-nimi,
                     tunnistenumerot

                     Tehoaineen vähimmäispuhtausaste (1)

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle, paitsi jos sovelletaan jotakin tämän otsikon alaviitteessä esitetyistä poikkeuksista (2)

                     Päivä, jona liitteeseen sisällyttäminen lakkaa

                     Tuotetyyppi

                     Erityissäännökset (3)

                     ”66

                     1R-trans-fenotriini

                     1R-trans-fenotriini
                     IUPAC-nimi: 3-fenoksibentsyyli(1R,3R)-2,2-dimetyyli-3-(2-metyylprop-1-enyyli)syklopropaanikarboksylaatti
                     EY-numero: 247-431-2
                     CAS-numero: 26046-85-5

                     89 paino-% 1R-trans-fenotriinia

                     1. syyskuuta 2015

                     31. elokuuta 2017

                     31. elokuuta 2025

                     18

                     Unionin tason riskinarvioinnissa ei ole arvioitu kaikkia mahdollisia käyttötarkoituksia ja altistumisskenaarioita. Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on, jos se on tarkoituksenmukaista kyseisen tuotteen osalta, arvioitava sellaisia käyttötarkoituksia tai altistumisskenaarioita ja sellaisia ympäristön osille ja väestölle aiheutuvia riskejä, joita ei ole arvioitu edustavasti unionin tason riskinarvioinnissa.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 1)

                                 Vahvistetaan erittäin pienissä määrissä tapahtuvalle käytölle turvallisuutta parantavia työtapoja ja kyseisiä tuotteita käyttävillä on asianmukaiset henkilönsuojaimet, jollei tuotteen lupahakemuksessa voida osoittaa, että aiheutuvat riskit voidaan rajoittaa hyväksyttävälle tasolle muilla tavoilla.

                                 2)

                                 Niiden tuotteiden osalta, jotka sisältävät 1R-trans-fenotriinia ja joista voi jäädä jäämiä elintarvikkeisiin tai rehuihin, jäsenvaltioiden on tarkistettava, onko tarpeen asettaa uudet jäämien enimmäismäärät tai muuttaa näitä enimmäismääriä asetuksen (EY) N:o 470/2009 ja asetuksen (EY) N:o 396/2005 mukaisesti, ja toteutettava kaikki asianmukaiset riskien vähentämiseen tähtäävät toimenpiteet sen varmistamiseksi, etteivät sovellettavat jäämien enimmäistasot ylity.

                                 3)

                                 Tarvittaessa on toteutettava toimenpiteitä mehiläisten suojelemiseksi.”

                     Kaikkien isomeerien summa:
                     IUPAC-nimi: (3-fenoksifenyyli)metyyli-2,2-dimetyyli-3-(2-metyylprop-1-enyyli)syklopropaani-1-karboksylaatti
                     EY-numero: 247-404-5
                     CAS-numero: 26002-80-2

                     95,5 paino-% kaikkien isomeerien summan osalta

         (1)  Tässä sarakkeessa ilmoitettu puhtaus on tehoaineen vähimmäispuhtausaste, jota on käytetty 11 artiklan mukaisesti tehtyä arviointia varten. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua ainetta.

         (2)  Tuotteille, jotka sisältävät useampaa kuin yhtä 16 artiklan 2 kohdan soveltamisalaan kuuluvaa tehoainetta, määräaika 16 artiklan 3 kohdan noudattamiselle on tähän liitteeseen viimeiseksi sisällytetyn tehoaineen määräaika. Tuotteille, joiden ensimmäinen lupa on myönnetty myöhemmin kuin 120 päivää ennen määräaikaa kyseisen direktiivin 16 artiklan 3 kohdan noudattamiselle ja täydellinen hakemus vastavuoroista hyväksyntää varten on toimitettu 4 artiklan 1 kohdan mukaisesti 60 päivän kuluessa ensimmäisen luvan myöntämisestä, määräaikaa 16 artiklan 3 kohdan noudattamiseksi kyseisen hakemuksen osalta pidennetään 120 päivään siitä päivästä, jona vastavuoroista tunnustamista koskeva täydellinen hakemus on vastaanotettu. Niille tuotteille, joiden osalta jokin jäsenvaltio on ehdottanut poikkeamista 4 artiklan 4 kohdan mukaisesta vastavuoroisesta tunnustamisesta, 16 artiklan 3 kohdan noudattamisen määräaikaa jatketaan 30 päivään siitä päivästä, jona tehdään komission päätös 4 artiklan 4 kohdan toisen alakohdan mukaisesti.

         (3)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa http://ec.europa.eu/comm/environment/biocides/index.htm


Avis juridique important

|

31992L0021

Neuvoston direktiivi 92/21/ETY, annettu 31 päivänä maaliskuuta 1992, M1-luokan moottoriajoneuvojen massoista ja mitoista

Virallinen lehti nro L 129 , 14/05/1992 s. 0001 - 0010 Suomenk. erityispainos Alue 13 Nide 22 s. 0042  Ruotsink. erityispainos Alue 13 Nide 22 s. 0042

NEUVOSTON DIREKTIIVI 92/21/ETY,annettu 31 päivänä maaliskuuta 1992,M1-luokan moottoriajoneuvojen massoista ja mitoista EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 a artiklan,ottaa huomioon komission ehdotuksen(1),toimii yhdessä Euroopan parlamentin kanssa(2),ottaa huomioon talous- ja sosiaalikomitean lausunnon(3),sekä katsoo, ettäon tärkeää toteuttaa toimenpiteitä sisämarkkinoiden luomiseksi asteittain 31 päivään joulukuuta 1992 mennessä; sisämarkkinat käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan,täydellisen yhdenmukaistamisen menetelmä on välttämätön sisämarkkinoiden toteuttamiseksi kokonaisuudessaan,tätä menetelmää käytetään uudistettaessa koko ETY-tyyppihyväksyntämenettely ottaen huomioon teknistä yhdenmukaistamista ja standardointia koskevasta uudesta lähestymistavasta 7 päivänä toukokuuta 1985 annetun neuvoston päätöslauselman henki,tekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa massoihin ja mittoihin,nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien määräystensä lisäksi tai niiden sijasta, erityisesti, jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY(4), sellaisena kuin se on viimeksi muutettuna direktiivillä ETY/87/403(5), säädetty tyyppihyväksyntämenettely voidaan ottaa käyttöön kaikkien ajoneuvotyyppien osalta,tätä direktiiviä täydennetään kaikkien moottoriajoneuvo- ja perävaunuluokkien massoja ja mittoja koskevilla direktiiveillä, jaei ole tarpeen vahvistaa vaatimuksia moottoriajoneuvojen ja perävaunujen yhdistelmien dynaamisen vakavuuden osalta, koska moottoriajoneuvojen valmistajat ottavat tämän näkökohdan huomioon ilmoittaessaan suurimman teknisesti sallitun hinattavan massan,ON ANTANUT TÄMÄN DIREKTIIVIN:1 artikla Tässä direktiivissä tarkoitetaan 'moottoriajoneuvolla` direktiivin 70/156/ETY liitteessä I määriteltyä M1-luokan tieliikenteeseen tarkoitettua, vähintään nelipyöräistä moottoriajoneuvoa, jonka suurin rakenteellinen nopeus on yli 25 km/h.2 artikla Jäsenvaltio ei saa massoihin tai mittoihin liittyvistä syistä evätä ajoneuvolta ETY-tyyppihyväksyntää tai kansallista tyyppihyväksyntää tai kieltää tai estää sen myyntiä, rekisteröintiä, liikkeelle laskemista tai käyttöä, jos liitteen I vaatimukset täyttyvät.3 artikla Tarvittavat muutokset liitteiden mukauttamiseksi tekniikan kehitykseen annetaan direktiivin 70/156/ETY 13 artiklassa säädettyä menettelyä noudattaen.4 artikla 1 Jäsenvaltioiden on 1 päivään heinäkuuta 1992 mennessä annettava ja julkaistava tämän direktiivin noudattamisen edellyttämät säännökset. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.Niiden on sovellettava näitä säännöksiä 1 päivästä lokakuuta 1992.2 Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.5 artikla Tämä direktiivi on osoitettu kaikille jäsenvaltioille.Tehty Brysselissä 31 päivänä maaliskuuta 1992.Neuvoston puolestaPuheenjohtajaVitor MARTINS(1) EYVL N:o C 95, 12.4.1990, s. 92(2) EYVL N:o C 284, 12.11.1990, s. 80 ja päätös 12.2.1992(3) EYVL N:o C 225, 10.9.1990, s. 9(4) EYVL N:o L 42, 23.2.1970, s. 1(5) EYVL N:o L 220, 8.8.1987, s. 44LIITE I 1 SOVELTAMISALATätä direktiiviä sovelletaan 1 artiklassa tarkoitettujen M1-luokan moottoriajoneuvojen massoihin ja mittoihin.1.1 Määritelmät`Ajokuntoisen ajoneuvon massalla` tarkoitetaan korilla varustetun ajokuntoisen ajoneuvon massaa (mukaan lukien jäähdytysnesteen, öljyt, polttoaineen, vararenkaan, työkalut ja kuljettajan).`Suurin sallittu kuormitetun ajoneuvon massa`: ks. 4.2.1 kohta.`Suurimmalla sallitulla ajoneuvon kuormitetulla massalla sellaiselle ajoneuvolle, jota voidaan käyttää perävaunun vetämiseen` tarkoitetaan 4.2.1 kohdassa määriteltyä massaa, joka sisältää:- hinauslaitteen suurimman massan ja- suurimman sallitun vetoaisan kuormituksen kytkentälaitteen kytkentäpisteessä ajoneuvon valmistajan määrittelyn mukaisesti ajoneuvon ollessa paikallaan.2 ETY-TYYPPIHYVÄKSYNNÄN HAKEMINEN2.1 Ajoneuvon tyyppihyväksyntähakemuksen sen massojen ja mittojen osalta tekee ajoneuvon valmistaja tai tämän valtuutettu edustaja.2.2 Hakemukseen liitetään seuraavat asiakirjat kolmena kappaleena sekä seuraavat tiedot: ajoneuvotyypin kuvaus, jossa eritellään liitteessä II luetellut tiedot sekä direktiivin 70/156/ETY 3 artiklassa edellytetyt asiakirjat.2.3 Hyväksyttävää ajoneuvotyyppiä edustava ajoneuvo on toimitettava tyyppihyväksyntätesteistä vastaavalle tutkimuslaitokselle.3 ETY-TYYPPIHYVÄKSYNTÄLiitteessä III esitetyn mallin mukainen todistus liitetään ETY-tyyppihyväksyntätodistukseen.4 VAATIMUKSET4.1 Mitat4.1.1 Suurimmat sallitut ajoneuvon mitat ovat seuraavat:4.1.1.1 Pituus: 12 000 mm4.1.1.2 Leveys: 2 500 mm4.1.1.3 Korkeus: 4 000 mm4.1.1.4 Mittaukset on suoritettava direktiivin 70/156/ETY liitteen I huomautusten määräysten mukaisesti.4.2 Massa4.2.1 Suurin ajoneuvolle sallittu massa ei saa ylittää valmistajan määrittelemää suurinta teknisesti sallittua kuormitettua massaa.4.2.2 Valmistajan on määriteltävä suurin teknisesti sallittu ajoneuvon ja sen akseleiden massa, ottaen erityisesti huomioon käytettyjen materiaalien lujuus ja jos suurin teknisesti sallittu täten määritelty massa ei ole alhaisempi kuin ajokuntoisen ajoneuvon massa lisättynä 75 kg:lla jokaista matkustajapaikkaa kohden. Valmistajan on ilmoitettava istuinten määrä. Matkustajien ja matkatavaroiden massat on asetettava oikeisiin paikkoihin määriteltäessä ajoneuvon ja akseleiden suurinta teknisesti sallittua massaa. Valmistajan on ilmoitettava matkustajapaikkojen määrä. Jos ajoneuvolla on tarkoitus vetää perävaunua, valmistaja voi ilmoittaa toisen sallitun arvon taka-akselille (taka-akseleille) sovellettavaksi ainoastaan tätä erityistä käyttöä varten. Tässä tapauksessa sekä ajoneuvon valmistajan määrittelemä suurin hinauslaitteen massa että suurin sallittu vetoaisan kuormitus kytkinlaitteen kytkentäpisteessä ajoneuvon ollessa paikallaan on otettava huomioon määriteltäessä edellä mainittuja suurimpia massoja. Menetelmä massojen määrittelemiseksi on kuvattu lisäyksessä. Jos ajoneuvon valmistaja varustaa ajoneuvon kytkentälaitteella, on hänen osoitettava hinauslaitteessa kytkentälaitteen läheisyydessä suurin sallittu vetoaisan kuormitus kytkentälaitteen kytkentäpisteessä.4.2.2.1 Akseleiden suurimpien teknisesti sallittujen massojen summa ei saa olla pienempi kuin ajoneuvon suurin teknisesti sallittu massa. Kun ajoneuvo ja samalla sen taka-akseli on kuormitettu suurimpaan teknisesti sallittuun massaan, etuakselia kuormittava massa ei saa olla pienempi kuin 30 % ajoneuvon suurimmasta teknisesti sallitusta massasta.4.3 Hinattava massa ja vetoaisan kuormitus kytkentälaitteessa4.3.1 Ajoneuvon hinattava massa, kun vedetään käyttöjarrulaitteella varustettua perävaunua.4.3.1.1 Ajoneuvon suurimman sallitun hinattavan massan arvo on pienempi seuraavista arvoista:a) suurin teknisesti sallittu hinattava massa, joka perustuu ajoneuvon rakenteeseen ja/tai mekaanisen kytkentälaitteen lujuuteen, taib) vetävän ajoneuvon (moottoriajoneuvo) suurin sallittu massa.Direktiivissä 70/156/ETY määriteltyjen maastoajoneuvojen osalta suurinta sallittua hinattavaa massaa voidaan nostaa 1,5-kertaiseksi vetävän ajoneuvon suurimpaan sallittuun massaan nähden, jos se ei ylitä suurinta teknisesti sallittua hinattavaa massaa.Suurin hinattava massa ei kuitenkaan saa ylittää 3 500 kg:aa.4.3.1.2 Suurin teknisesti sallittu hinattava massa on valmistajan ilmoittama massa; hinattava massa on perävaunun todellinen kokonaismassa, joka sisältää vetoaisan todellisen kuormituksen kytkentälaitteessa.4.3.2 Ajoneuvon hinattava massa, kun vedetään käyttöjarrulaitteella varustamatonta perävaunua.4.3.2.1 Sallittu hinattava massa on suurin teknisesti sallittu hinattava massa tai puolet ajokuntoisen vetävän ajoneuvon massasta; käytetään pienemmän massan arvoa.Suurin hinattava massa ei kuitenkaan saa ylittää 750 kg:aa.4.3.3 Suurin sallittu vetoaisan kuormitus ajoneuvon kytkentälaitteessa on teknisesti sallittu vetoaisan kuormitus. Vetoaisan kuormituksella tarkoitetaan todellista pystysuunnassa vaikuttavaa kuormitusta perävaunun vetoaisasta ajoneuvon kytkimeen, vaikuttaen kytkentälaitteen keskelle, kun ajoneuvon on paikallaan.4.3.3.1 Teknisesti sallittu vetoaisan kuormitus on valmistajan ilmoittama kuormitus. Tämä kuormitus ei saa olla vähempää kuin 25 kg, ja sitä on kasvatettava suurempia hinattavia massoja varten. Valmistajan täytyy huolto-ohjeessa määritellä seuraavat: kytkentälaitteen suurin sallittu pystysuora kuormitus, moottoriajoneuvon kytkentälaitteen kiinnityspiste ja kytkentälaitteen takaylitys.4.3.4 Perävaunua vetävän moottoriajoneuvon on kyettävä saamaan liikkeelle suurimpaan massaansa lastattu ajoneuvoyhdistelmä viidesti viiden minuutin aikana ylämaan kaltevuuden ollessa vähintään 12 %.Lisäys M1-LUOKAN MOOTTORIAJONEUVOJEN MASSOJEN MITTAUSMENETELMÄT1 Ajoneuvon massat mitataan seuraavasti:1.1 kuormittamattomana, ajokuntoisena, ja ilman kuljettajaa;1.2 täydellä kuormituksella (4.2.2 kohdan mukaisissa olosuhteissa) ottaen laskennallisesti huomioon seuraavaa:- istuimen (jos säädettävissä) on oltava siirrettynä valmistajan ilmoittamaan takimmaiseen tavanomaiseen ajo- tai istumasäätöasentoonsa; huomioon otetaan ainoastaan istuimen pitkittäinen säädön, mutta ei istuimia, joita käytetään muissa kuin tavanomaisissa ajamiseen tai istumiseen tarkoitetuissa asennoissa. Jos istuimella on muita säätömahdollisuuksia, (korkeus, kulma, istuimen takaosa jne.), asennon on oltava ajoneuvon valmistajan määrittelemä. Jousitettujen istuinten osalta istuin täytyy lukita valmistajan määrittelemään tavanomaiseen ajoasentoon;- kunkin henkilön (kuljettaja mukaan luettuna) massaksi arvioidaan 75 kg (68 kg + 7 kg matkatavaraa);- kunkin henkilön massa on kohdistettava kunkin istuimen R-pisteeseen. Matkatavarat on jaettava tasaisesti matkatavaratilaan,- tavanomaisen kuormituksen ylittävä kuormitus, on jaettava istuimille ja matkatavaratilaan toisessa luetelmakohdassa määrättyjen suhteiden mukaisesti,1.3 saadaan seuraava taulukko.>KAAVION ALKU>Ajoneuvon olosuhteetMassa a)kuormittamattomana b)täydellä kuormituksella c)täydellä kuormituksella, kytkentälaite kuormitettuna d)suurin sallitu massa akseleillaEtuakseliTaka-akseliYhteensä>KAAVION LOOPU>2 MITTAUKSEN TULOKSETTuloksia pidetään tyydyttävinä, jos- kuormittamattoman ajoneuvon (sarake a) massat vastaavat valmistajan ilmoittamia ± 5 % toleranssilla (tässä tapauksessa valmistajan ilmoittamaa massan arvoa on käytetty b ja c sarakkeen massojen laskentaan);- mitatut massat b ja c sarakkeen kuormituksella eivät ylitä suurimpia sallittuja valmistajan ilmoittamia massoja;- liitteessä I olevassa 4.2.2.1 kohdassa esitetyt vaatimukset täyttyvät;- valmistajan ilmoittamat massat vastaavat moottoriajoneuvoon tarkoitettujen renkaiden kuormitusominaisuuksia.LIITE II ILMOITUSLOMAKKEEN MALLI (a) >VIITTAUS KAAVIOON>>VIITTAUS KAAVIOON>>VIITTAUS KAAVIOON>LIITE III MALLI [Enimmäiskoko A4 (210 × 297 mm)] ETY-TYYPPIHYVÄKSYNTÄTODISTUS (Ajoneuvo) >>VIITTAUS KAAVIOON>>VIITTAUS KAAVIOON>


Avis juridique important

|

31988L0146

Neuvoston direktiivi 88/146/ETY, annettu 7 päivänä maaliskuuta 1988, tiettyjen hormonaalista vaikutusta omaavien aineiden käytön kieltämisestä kotieläintuotannossa

Virallinen lehti nro L 070 , 16/03/1988 s. 0016 - 0018 Suomenk. erityispainos Alue 3 Nide 26 s. 0109  Ruotsink. erityispainos Alue 3 Nide 26 s. 0109

NEUVOSTON DIREKTIIVI,annettu 7 päivänä maaliskuuta 1988,tiettyjen hormonaalista vaikutusta omaavien aineiden käytön kieltämisestä kotieläintuotannossa (88/146/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen, ja erityisesti sen 43 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettäeräiden hormonaalista vaikutusta sisältävien aineiden annostelua kotieläimille säädellään nykyisin jäsenvaltioissa eri tavoin; vaikka aineiden välitön vaikutus eläimiin on tuottajan kannalta katsottuna selvä, käsitykset vaikutuksista ihmisten terveyteen vaihtelevat, mikä myös heijastuu niiden käyttöä koskeviin määräyksiin; tämä epäyhtenäisyys vaikuttaa kilpailuolosuhteisiin niiden tuotteiden osalta, jotka kuuluvat markkinoiden yhteisen järjestelyn piiriin, ja muodostaa samalla merkittävän esteen yhteisön sisäiselle kaupalle,kilpailuvääristymät ja kaupan esteet on sen vuoksi poistettava varmistamalla, että kuluttajilla on mahdollisuus hankkia kyseisiä tuotteita suurelta osin yhtäläisin toimitusehdoin ja että tuotteet vastaavat kuluttajien vaatimuksia ja odotuksia parhaalla mahdollisella tavalla; tällä uskotaan olevan myös tuotteiden kulutusta lisäävä vaikutus,hormonaalista vaikutusta sisältävien, teuraseläimille tarkoitettujen aineiden käyttö on kiellettävä; eräiden aineiden antaminen terapeuttiseen tarkoitukseen voidaan sallia, mutta käyttöä tulee tarkkaan valvoa väärinkäytösten estämiseksi,koska on vaikea varmistua järjestelmän toimivuudesta mikäli käsitellyillä eläimillä ja niistä saatavalla lihalla saa käydä kauppaa, on se yleisesti ottaen kiellettävä; poikkeuksia tästä säännöstä voidaan kuitenkin sallia edellyttäen, että riittävät takeet voidaan antaa,osana kolmansista maista talousyhteisön alueelle tuonnin järjestelyjen yhdenmukaistamista on otettava käyttöön vastaavat takeet; nämä takeet voidaan vaatia direktiivien 72/462/ETY(3) ja 85/358/ETY(4) nojalla, jatämän direktiivin säännösten vaikutuksen varmistamiseksi on direktiivin 85/358/ETY säännökset otettava käyttöön ennen tämän direktiivin säännösten käyttöönottoa; yhteisön tarkastustoimenpitein on varmistettava hormonaalista tai tyreostaattista vaikutusta sisältävien aineiden antamista koskevien sääntöjen yhdenmukainen soveltaminen kaikissa jäsenvaltioissa,ON ANTANUT TÄMÄN DIREKTIIVIN:1 artikla Tässä direktiivissä sovelletaan direktiivin 81/602/ETY 1 artiklan(5) määritelmiä lihasta ja kotieläimistä.Tässä direktiivissä ja direktiivissä 81/602/ETY käsitteellä `terapeuttinen hoito` tarkoitetaan tämän direktiivin 3 artiklassa hyväksytyn aineen antamista kotieläimelle tarkoituksena hoitaa eläinlääkärin tutkimuksensa perusteella toteamaa lisääntymishäiriötä. Terapeuttinen hoito on kielletty teuraseläimiltä.2 artikla Jäsenvaltiot eivät saa antaa lupaa poiketa edellä mainitun direktiivin 2 artiklan säännöksistä, sanotun kuitenkaan rajoittamatta direktiivin 81/602/ETY 4 artiklan soveltamista. Kotieläimille voidaan kuitenkin sallia terapeuttisessa tarkoituksessa annettavan H17beta-estradiolia, testosteronia, progesteronia sekä niitä johdannaisia, jotka kiinnittymiskohdassa helposti luovuttavat lähtöaineen hydrolyysissä imeytymisen jälkeen.3 artikla Tämän direktiivin täytäntöönpanoa varten:a) eläinlääkekomitean annettua lausuntonsa kahdessa ensimmäisessä luetelmakohdassa säädetyistä toimenpiteistä ja 8 artiklan mukaisesti:- on laadittava luettelo niistä 2 artiklassa mainittuja aineita aktiivisena aineena sisältävistä tuotteista, jotka jäsenvaltiot voivat hyväksyä käyttöön, ja jotka täyttävät niitä koskevat direktiivin 81/851/ETY(6) ja 81/852/ETY(7) periaatteet ja kriteerit,- on määrättävä tuotteiden käyttötapa ja erityisesti varoaika, sekä annettava käyttötavan valvontaa koskevat yksityiskohtaiset määräykset,- on määrättävä keinot eläinten tunnistamista varten.Niitä tuotteita, jotka on jo hyväksytty myyntiin, saa edelleen myydä siihen asti kunnes ensimmäisessä alakohdassa mainitut päätökset annetaan.Yllä olevien säännösten perusteella hyväksyttyjen tuotteiden on täytettävä direktiivin 81/851/ETY 24-50 artiklojen säännökset, lukuun ottamatta niitä tuotteita, jotka kuuluvat markkinoille saattamista koskevan kansallisen luvan piiriin;b) saa ainoastaan eläinlääkäri antaa terapeuttiseen hoitoon tarkoitettuja tuotteita selvästi tunnistettavissa oleville eläimille injektiona -implantaatteja lukuun ottamatta.Eläinlääkärin on pidettävä kirjaa tunnistettavissa olevien eläinten hoitotoimenpiteistä. Käsiteltyä eläintä ei saa teurastaa ennen kuin a kohdan säännösten mukaisesti annettu varoaika on kulunut umpeen;c) kaikki päätökset, jotka koskevat uuden joko suoraa tai epäsuoraa estrogeenista, androgeenista tai gestageenista vaikutusta sisältävän aineen lisäämistä 2 artiklassa mainittuun aineryhmään, tekee neuvosto komission ehdotuksesta noudattaen perustamisasiakirjan 43 artiklan 2 kohdan äänestysmenettelyä. Jotta uudesta aineesta voidaan päättää, on sen täytettävä kaikki asiaan kuuluvat direktiivien 81/851/ETY ja 81/852/ETY periaatteet ja kriteerit.4 artikla Jäsenvaltioiden on säädettävä, että tyreostaattista, estrogeenista, androgeenista tai gestageenista vaikutusta sisältäviä aineita valmistavat ja ne yritykset, jotka ovat saaneet luvan pitää sanottuja aineita kaupan, samoin kuin yritykset, jotka valmistavat edellä mainittuihin aineisiin pohjautuvia lääkkeitä tai eläimille tarkoitettuja lääkevalmisteita, pitävät yksityiskohtaista ja kronologista kirjaa valmistetuista tai vastaanotetuista ainemääristä sekä lääkkeiden ja eläimille tarkoitettujen lääkevalmisteiden valmistukseen myydyistä tai käytetyistä ainemääristä.5 artikla Jäsenvaltioiden on huolehdittava, että eläintä, jolle on jollain tavoin annettu tyreostaattista, estrogeenista, androgeenista tai gestageenista vaikutusta sisältävää ainetta, ei siirretä toisen jäsenvaltion alueelle, ei myöskään näiden eläinten lihaa. Jäsenvaltioiden on rajoitettava yhteisön leiman käyttö ainoastaan käsittelemättömien eläinten lihan merkitsemiseen.Siitä päivästä, kun tämä direktiivi on annettu tiedoksi ja siihen asti kunnes 2 ja 6 artiklan mukaisesti annetut toimenpiteet ovat sovellettavissa:- kotimarkkinoille tarkoitettuja tuotteita koskevat jäsenvaltioiden kansalliset määräykset pysyvät ennallaan,- jäsenvaltiot, jotka kieltävät direktiivin 81/602/ETY 5 artiklassa mainittujen aineiden käytön teuraseläimillä, voivat sallia ainoastaan käsittelemättömien teuraseläinten ja niistä saatavan lihan tuonnin omalle alueelleen.6 artikla 1. Jäsenvaltioiden on kiellettävä kolmansista maista tapahtuva sellaisten eläinten ja niistä saatavan lihan tuonti, joille muodossa tai toisessa on annettu tyreostaattista, estrogeenista, androgeenista tai gestageenista vaikutusta sisältävää ainetta.2. Direktiivin 72/462/ETY täytäntöön panemiseksi tehtävät päätökset, ottaen lihan osalta huomioon direktiivin 85/358/ETY 13 artiklan ja elävien eläinten osalta vastaavat takeet, on tehtävä ennen 1 päivää tammikuuta 1988.3. Jäsenvaltioiden on huolehdittava, että kolmansista maista tuotava, hyväksytyistä teurastamoista peräisin oleva tuore liha, jota koskeva 2 kohdan mukainen päätös on tehty, lasketaan yhteisön alueella liikkeelle direktiivin 72/462/ETY 25 artiklan mukaisesti, sanotun kuitenkaan rajoittamatta eläinten terveyttä koskevien toimenpiteiden soveltamista.4. Hormonaalista vaikutusta sisältäviä aineita koskevat kolmansista maista tapahtuvaan tuontiin liittyvät kansalliset säädökset pysyvät voimassa siltä osin kuin kutakin 2 kohdan tarkoittamaa päätöstä ei ole tehty, ottaen kuitenkin huomioon perustamisasiakirjan yleiset määräykset.5. Jos 2 kohdassa tarkoitettua päätöstä ei ole tehty määrätyn kolmannen maan osalta 1 päivänä tammikuuta 1988, jäsenvaltioiden on keskeytettävä tästä kolmannesta maasta tapahtuva tuonti.6. Komission on 1 ja 5 kohdan täytäntöönpanoa varten laadittava luettelo kolmansissa maissa direktiivin 81/602/ETY 4 artiklan mukaiseen hoitoon käytettäväksi sallituista aineista.7. Kolmansista maista tapahtuvaa tuontia koskeva tarkastusohjelma on laadittava 8 artiklassa säädettyä menettelyä noudattaen, jotta voidaan varmistaa, että kolmansista maista tuotavat tuotteet eivät ole yhteisön tuotteita edullisemmassa asemassa.Rutiinitarkastusten osalta tarkastusohjelmassa:- määrätään tuontitarkastusten taajuudesta jokaisen kolmannen maan osalta,- ottaa huomioon takeet, jotka kolmansien maiden tarkastusmääräykset tarjoavat.Mikäli aihetta ilmenee, kolmansista maista tapahtuva tuonti on asetettava järjestelmällisen tarkastustoiminnan alaiseksi siihen asti, kunnes tilanne palautuu ennalleen.7 artikla Neuvosto voi, ottaen huomioon annetut takeet, komission ehdotuksesta määräenemmistöllä hyväksyä poikkeuksia 5 ja 6 artiklan säännöksistä sellaisten siitoseläimiksi tarkoitettujen tai siitostehtävänsä loppuvaiheessa olevien eläinten suhteen, joita elinaikanaan on käsitelty direktiivin 81/601/ETY 4 artiklan mukaisesti, sekä edellä mainittujen eläinten lihan osalta.8 artikla 1. Jos tässä artiklassa säädettyä menettelyä on noudatettava, asian saattaa neuvoston päätöksellä 15 päivänä lokakuuta 1968 perustetun pysyvän eläinlääkintäkomitean, jäljempänä `komitea`, käsiteltäväksi komitean puheenjohtaja omasta aloitteestaan tai jäsenvaltion pyynnöstä viipymättä.2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan sellaisella 54 äänen enemmistöllä, joka saadaan kun jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen.3. Komissio päättää toimenpiteistä, joita sovelletaan välittömästi, jos ne ovat yhdenmukaiset komitean lausunnon kanssa. Jos suunnitellut toimenpiteet eivät ole komitean lausunnon mukaiset tai lausuntoa ei ole annettu, komissio tekee viipymättä neuvostolle esityksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä, joita sovelletaan välittömästi, jollei neuvosto ole yksinkertaisella enemmistöllä hylännyt mainittuja toimenpiteitä.9 artikla Toimenpiteet, jotka ovat tarpeen sen varmistamiseksi, että siirrytään lopulliseen järjestelmään, jolla laajennetaan 2 artiklassa säädetty kielto koskemaan myös jäsenvaltion omaa tuotantoa, voidaan antaa 8 artiklassa säädettyä menettelyä noudattaen yhden vuoden kuluessa.10 artikla Jäsenvaltioiden on saatettava voimaan:- direktiivin 85/358/ETY noudattamisen edellyttämät lait, asetukset ja hallinnolliset määräykset 1 päivään tammikuuta 1987 mennessä.- tämän direktiivin noudattamisen edellyttämät lait, asetukset ja hallinnolliset määräykset 1 päivään tammikuuta 1988 mennessä.Niiden on välittömästi ilmoitettava tästä komissiolle.11 artikla Tämä direktiivi on osoitettu kaikille jäsenvaltioille.Tehty Brysselissä 7 päivänä maaliskuuta 1988.Neuvoston puolestaPuheenjohtaja I. KIECHLE(1) EYVL N:o C 288, 11.11.1985, s. 158(2) EYVL N:o C 44, 15.2.1985, s. 14(3) EYVL N:o L 302, 31.12.1972, s. 28(4) EYVL N:o L 191, 23.7.1985, s. 46(5) EYVL N:o L 222, 7.8.1981, s. 32(6) EYVL N:o L 317, 6.11.1981, s. 1(7) EYVL N:o L 317, 6.11.1981, s. 16


Avis juridique important

|

31989L0678

Neuvoston direktiivi 89/678/ETY, annettu 21 päivänä joulukuuta 1989, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta

Virallinen lehti nro L 398 , 30/12/1989 s. 0024 - 0024 Suomenk. erityispainos Alue 13 Nide 19 s. 0122  Ruotsink. erityispainos Alue 13 Nide 19 s. 0122

NEUVOSTON DIREKTIIVI,annettu 21 päivänä joulukuuta 1989,tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta (89/678/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 a artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäihmiset ja ympäristö ovat jatkuvasti alttiina uusille kemiallisten tuotteiden käytöstä johtuville vaaroille; kun todetaan vahinkoja ja erityisesti, kun havaitaan tapauksia, joilla on vakavia seurauksia ihmisten terveydelle, välittömät toimet ovat tarpeen tiettyjen vaarallisten aineiden ja valmisteiden markkinoille saattamisen ja käytön kieltämiseksi tai rajoittamiseksi yhteisön tasolla,nykyisessä muodossaan direktiivissä 76/769/ETY(4) ei säädetä, että komitean avustama komissio voi päättää liitteiden mukauttamisesta tekniikan kehitykseen, ja tämän johdosta neuvosto tekee jokaisesta muutoksesta päätöksen, jatekniikan kehitys tekee direktiivin 76/769/ETY liitteiden sisältämien säännösten nopean muuttamisen tarpeelliseksi; vaadittujen toimenpiteiden täytäntöönpanon helpottamiseksi on tarpeen saada aikaan menettely, joka mahdollistaa jäsenvaltioiden ja komission välisen tiiviin yhteistyön; olisi säädettävä tällaisesta menettelystä ja tällaisten muutosten teosta komiteassa vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(5), sellaisena kuin se on viimeksi muutettuna direktiivillä 88/490/ETY(6), 21 artiklassa annetun menettelyn mukaisesti,ON ANTANUT TÄMÄN DIREKTIIVIN:1 artikla Lisätään seuraava artikla direktiiviin 76/769/ETY:"2 a artiklaTarvittavat muutokset direktiivin liitteiden mukauttamiseksi tekniikan kehitykseen tämän direktiivin alaan jo kuuluvien aineiden ja valmisteiden osalta annetaan direktiivin 67/548/ETY(1), sellaisena kuin se on viimeksi muutettuna direktiivillä 88/490/ETY(2), 21 artiklassa säädettyä menettelyä noudattaen.(1) EYVL N:o 196, 16.8.1967, s. 1(2) EYVL N:o L 259, 19.9.1988, s. 1"2 artikla Tämä direktiivi on osoitettu kaikille jäsenvaltioille.Tehty Brysselissä 21 päivänä joulukuuta 1989.Neuvoston puolestaPuheenjohtajaE. CRESSON(1) EYVL N:o C 117, 4.5.1988, s. 14(2) EYVL N:o C 262, 10.10.1988, s. 84 ja EYVL N:o C 291, 20.11.1989, s. 55(3) EYVL N:o C 377, 12.12.1988, s. 7(4) EYVL N:o L 262, 27.9.1976, s. 201(5) EYVL N:o 196, 16.8.1967, s. 1(6) EYVL N:o L 259, 19.9.1988, s. 1


Avis juridique important

|

31975L0035

Neuvoston direktiivi 75/35/ETY, annettu 17 päivänä joulukuuta 1974, ulkomaalaisten liikkumista ja oleskelua koskevien yleiseen järjestykseen ja turvallisuuteen sekä kansanterveyteen perustuvien erityistoimenpiteiden yhteensovittamisesta annetun direktiivin 64/221/ETY soveltamisalan laajentamisesta koskemaan niitä jäsenvaltion kansalaisia, jotka käyttävät oikeuttaan jäädä toisen jäsenvaltion alueelle toimittuaan siellä itsenäisinä ammatinharjoittajina

Virallinen lehti nro L 014 , 20/01/1975 s. 0014 - 0014 Suomenk. erityispainos Alue 6 Nide 1 s. 0175  Kreikank. erityispainos: Luku 06 Nide 1 s. 0195  Ruotsink. erityispainos Alue 6 Nide 1 s. 0175  Espanjank. erityispainos: Luku 05 Nide 2 s. 0045  Portugalink. erityispainos: Luku 05 Nide 2 s. 0045

NEUVOSTON DIREKTIIVI,annettu 17 päivänä joulukuuta 1974,ulkomaalaisten liikkumista ja oleskelua koskevien yleiseen järjestykseen ja turvallisuuteen sekä kansanterveyteen perustuvien erityistoimenpiteiden yhteensovittamisesta annetun direktiivin 64/221/ETY soveltamisalan laajentamisesta koskemaan niitä jäsenvaltion kansalaisia, jotka käyttävät oikeuttaan jäädä toisen jäsenvaltion alueelle toimittuaan siellä itsenäisinä ammatinharjoittajina (75/35/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 56 artiklan 2 kohdan ja 235 artiklan,ottaa huomioon komission ehdotuksen,ottaa huomioon Euroopan parlamentin lausunnon (1),ottaa huomioon talous- ja sosiaalikomitean lausunnon (2),sekä katsoo, ettädirektiivillä 64/221/ETY (3) on sovitettu yhteen ulkomaalaisten liikkumista ja oleskelua koskevat yleiseen järjestykseen ja turvallisuuteen sekä kansanterveyteen perustuvat erityistoimenpiteet ja direktiivillä 75/34/ETY (4) säädettiin niistä edellytyksistä, joiden mukaisesti jäsenvaltion kansalaiset voivat käyttää oikeuttaan jäädä toisen jäsenvaltion alueelle toimittuaan siellä itsenäisenä ammatinharjoittajana, jadirektiiviä 64/221/ETY tulisi sen vuoksi soveltaa niihin henkilöihin, joita direktiivin 75/34/ETY säännökset soveltuvat,ON ANTANUT TÄMÄN DIREKTIIVIN:1 artikla Direktiiviä 64/221/ETY on sovellettava jäsenvaltioiden kansalaisiin ja heidän perheenjäseniinsä, joilla direktiivin 75/34/ETY mukaisesti on oikeus jäädä jäsenvaltion alueelle.2 artikla Jäsenvaltioiden on toteutettava tämän direktiivin noudattamisen edellyttämät toimenpiteet 12 kuukauden kuluessa sen tiedoksi antamisesta ja niiden on ilmoitettava tästä komissiolle viipymättä.3 artikla Tämä direktiivi on osoitettu kaikille jäsenvaltioille.Tehty Brysselissä 17 päivänä joulukuuta 1974.Neuvoston puolestaPuheenjohtajaM. DURAFOUR(1) EYVL N:o C 14, 27.3.1973, s. 21(2) EYVL N:o C 142, 31.12.1972, s. 10(3) EYVL N:o 56, 4.4.1964, s. 850/64(4) EYVL N:o L 14, 20.1.1975, s. 10